 **Hévízi Szobakiadók Szövetsége**

H-8380 Hévíz, Attila u. 68.

Titkár: Kovács Angéla

Tel. (+36) 30 294 70 10

E-mail: [heszosz@gmail.com](mailto:heszosz@gmail.com)

Számlaszám: 74500114-10105072 Adószám: 18952861-1-20 [www.heviz-relax.hu](http://www.heviz-relax.hu)

**Papp Gábor Polgármester Úr részére**

**Hévíz Város Önkormányzata Pénzügyi, Turisztikai és Városfejlesztési Bizottsága részére**

**Hévíz Város Önkormányzata Képviselőtestülete részére**

**Hévíz, Kossuth L. u. 1.**

**Tárgy: Tájékoztató a 2022. évről**

**Tisztelt Polgármester Úr!**

**Tisztelt Pénzügyi, Turisztikai és Városfejlesztési Bizottság!**

**Tisztelt Képviselőtestület!**

Először szeretnénk köszönetet mondani Polgármester Úr, a Tisztelt Képviselőtestület és a hévízi önkormányzat számunkra nyújtott, korábbi jelentős anyagi támogatásáért.

Tagságunkat 2022-ben 38 partner és 213 tag alkotta.

A ránk bízott javakkal ebben az évben is igyekeztünk minél ésszerűbben és takarékosabban gazdálkodni.

A FATOSZ-szal konzorciumi megállapodást kötött Magánszállásadók Országos Szövetségében, annak vezetőségében, a Hévíz Turisztikai Egyesület vezetőségében, a HTN KFT-ben és a Hévíz-Balaton-Zalai Dombhátak Leader Egyesületben, annak Helyi Bíráló Bizottságában is dolgoztunk.

Főbb aktivitásaink 2022-ben a következők voltak, időrendi sorrendben leírva:

Január 7-én a Hévíz német testvér városa, Pfungstadt képviselőivel tartottunk megbeszélést. Tervbe vettük, hogy májusban megtartjuk a közös programokat, melyek ezelőtt elmaradtak, azonban később úgy döntöttek, hogy tovább halasztjuk a megvalósítást. Ajándékokkal is kedveskedtünk a Hévízen vendégeskedő németeknek, de a polgármesterüknek és a tartományi vezetőnek is küldtünk apró figyelmességként ajándékot.

A Hévíz-Balaton-Zalai Dombhátak LEADER Egyesület Helyi Bíráló Bizottságának elnöke, Vincze Tibor Helyi Bíráló Bizottsági ülésre hívott minket, mely 2022.02.03-án (csütörtök) 9:00 órakor a Zalaapáti Polgármesteri Hivatal Dísztermében (8741 Zalaapáti, Szent István tér 9.) került megrendezésre. Itt 14 pályázatról döntöttünk, 12 pozitív elbírálásban részesült.

Február 4-én, pénteken tagjainknak lehetősége volt díjmentesen kipróbálni a zsilip kenu túrát, mely kiváló téli programnak bizonyult. Ők így hitelesen tudják ajánlani vendégeik számára is e szolgáltatást.

A Nyitott Porta Műhelyprogram következő találkozójára került sor február elején, melyen mi is részt vettünk! A műhelytalálkozó időpontja: 2022. február 9. szerda, 9.00 órától 11.30 óráig volt. A műhelytalálkozó helyszíne: Kisszentgróti Borház, Zalaszentgrót, Bocskai u. 1. volt.

A műhelytalálkozó tervezett programja volt:

 A Hévízi Szobakiadók Szövetsége bemutatása - Az együttműködés lehetőségei a

Szövetség és a Nyitott Porták hálózat között

o Előadó: Lajkó Ferenc elnök, Hévízi Szobakiadók Szövetsége

 Nyitott Porta Hálózati tag bemutatkozása – Nagy Gábor, Medvebor Pince

 Műhelyprogram: – Húsvéti programkínálat megtervezése. A 2022. évi nyári közös

Nyitott Porta akció megtervezése, stb.

Hagyományosan ilyenkor, év elején rendeztük meg mindig az egyesület bálját. A vezetőségünk úgy döntött, hogy a helyzet miatt ezt most elhalasztjuk egy későbbi időpontra, vagyis most januárban sem tartottunk bált.

Az előző években az esztendő első hónapjaiban idegenforgalmi vásárokon is rendszeresen részt vettünk. Sok helyen, belföldön és külföldön egyaránt népszerűsítettük városunkat, szállásadó tagjainkat és szolgáltató partnereinket. A vezetőségünk döntése alapján a jelenlegi helyzetben ezt úgy szerettük volna pótolni, hogy a katalógusainkat a belföldi Tourinform Iroda hálózatának tagjai részére postáztuk el. Mintegy 50 nagyobb, télen is nyitva tartó irodának írtunk. Rövid kérdésünk az volt feléjük, hogy a nemrég megjelent katalógusunkból küldhetnénk-e az irodájukba? Azt is írtuk, hogy a katalógus nemcsak hévízi, hanem balatoni térképet is tartalmaz a közepén, látnivalókkal. Ha szeretnének és van lehetőségük kihelyezni, szívesen postázunk 75 darabot. A posta ennyit, ilyen súlyt vitt el még kedvező díjszabással, emiatt volt a 75-ös példányszám. A katalógus PDF változatát is csatoltan küldtük nekik. Megírtuk, hogy természetesen a küldés díjmentes, az irodák részéről semmilyen költsége sincs, ezt egyesületünk vállalja. Meglátásunk szerint ez sokkal költséghatékonyabb, mint a vásári részvétel. 20 iroda jelzett vissza, 13 helyre 75 darabot, 7 helyre pedig 25 darabot postáztunk el. Ők ennyit kértek, ennyit küldtünk.

Ahol már ezen a héten találkozhatnak a kiadványainkkal: Baja, Balmazújváros, Békéscsaba, Debrecen, Eger, Győr, Hódmezővásárhely, Miskolc, Mohács, Pécs, Salgótarján, Szeged, Székesfehérvár, Szolnok, Veszprém, Siófok, Ráckeve, Dunaföldvár, Kiskunfélegyháza, Szombathely.

Poroszlón és Sárváron, az ottani Tourinform irodában már korábban is kihelyezték a prospektusainkat.

Támogatási kérelmünket az idei évre vonatkozóan, a komplett dokumentációt leadtuk az önkormányzat részére január elején.

Ez az előző évi munkánkról való tájékoztatót, az idei pénzügyi tervünket, az átláthatósági nyilatkozatot, támogatási adatlapot, friss bírósági kivonatot és az aláírási címpéldányt tartalmazta.

Optimistán terveztünk, sok tevékenységgel, így a kérelmünk 6,3 M. Ft támogatási igényt fogalmazott meg. Az önkormányzat viszont sajnos erre az esztendőre sem nyújtott egyetlen forint támogatást sem egyesületünknek.

Az előző, 2021-es évre sem kaptunk támogatást önkormányzattól, a 2020-as évben pedig a 3,5 M Ft megítélt támogatásból vissza kellett utalnunk 1,5 M Ft-ot.  
Viszont ezúton is köszönjük a korábbi évekre adott támogatást.

Tavaszra egy egynapos belföldi kirándulást tervezünk tagjaink számára. Többek között a Zirci Ciszterci Apátság Bazilika, Kiállítás, Királyterem, Arborétum megtekintését vettük tervbe.

A hévízi főszezon kezdetét a május elsejei hétvége szokta jelenteni. Bizakodunk, hogy a város napi ünnepséget és a „Boldog Békeidők Hévíze” rendezvényt is meg lehet majd tartani és ezáltal is sok vendég érkezik majd városunkba erre az időszakra.

Vezetőségi ülést tartottunk 2022. február 11. pénteken, 17 00 órakor.

Helyszín: Vilmos Pince, Hévíz, Dombföldi utca volt.

Tárgyalt napirendi pontok voltak:

1. HSZSZ tavaszi kirándulás

2. HSZSZ közgyűlés helye, ideje

3. HTE tagdíj kérelem

4. Partneri valós kedvezmények

5. HSZSZ önkormányzati támogatási kérelem

6. Tagfelvétel

7. NCA, Falusi Civil Alap és Leader pályázat

8. Egyéb

A Hévíz Turisztikai Egyesület Elnökségi ülésén vettünk résztHévíz Város Önkormányzata, Polgármesteri Hivatal Tárgyalójában 2022.február 18. Péntek 13.00 órakor.

Napirendi pontok voltak:

1.      Hévíz TDM Egyesület 2021. évi mérleg beszámolójának, eredmény kimutatásának, éves beszámolójának felterjesztése.

Előadó: Miklós Beatrix elnök

2.       Tagdij fizetési módosítás a 2022. év vonatkozásában

Előadó: Miklós Beatrix elnök

3.      A Hévíz TDM Egyesület 2022. évi Munka- és költségvetés terve

Előadó: Miklós Beatrix elnök

4.      Egyéb napirendi pontok

Előadó: Miklós Beatrix elnök

A Hévízi Szobakiadók Szövetségének Elnöksége a szövetség soron következő közgyűlését a Hotel Carbona „Télikert” termében tartotta. (Hévíz, Attila u. 1.) A KÖZGYŰLÉS IDEJE: 2022. március 1. kedd, 15.00. óra volt.

Mivel a közgyűlés ezen időpontban nem volt határozatképes, a határozat-képtelenség miatt megismételt közgyűlés időpontját ugyanezen a napon és helyen 15.30. órára tűztük ki. Ennek a közgyűlésnek a napirendi pontjai megegyeztek a 15.00. órára meghirdetettel és a megjelentek számától függetlenül ez a közgyűlés határozatképes volt. Az első fél órában az egyesület új szolgáltató partnerei mutatkozhattak be tagjainknak. A megjelenteket kávé, tea, ásványvíz, üdítő is várta ebben a gyönyörű teremben.

Napirendi pontok voltak:

1. Beszámoló a Hévízi Szobakiadók Szövetsége 2021. évi munkájáról

(előadó: Lajkó Ferenc elnök)

1. Ellenőrző bizottság beszámolója

(előadó: Naszádos Antal ellenőrző biz. elnök)

1. A Hévízi Szobakiadók Szövetsége 2022. évi költségvetés-tervezetének ismertetése (előadó: Bruncsicsné Szekér Andrea elnökhelyettes)
2. Egyéb ügyek

A Hotel Carbona a 2 évvel ezelőtti nyereményjátékhoz hasonlóan idén is díjazta a küldött vendégek forgalma alapján a Hévízi Szobakiadók Szövetsége tagjait. Erre a közgyűlés befejezése után került sor ugyanitt, a Télikertben. Ezután, 17:00-tól a program volt: gyógyászati részleg bejárása, illetve új szobák bemutatása, mely után „wellnessezést” biztosítottak a résztvevők számára ingyenesen zárásig, sőt még extra szauna szeánszot is szerveztek tagjainknak!

2022. március 10-én a XI. ZALA MEGYEI FURULYÁS TALÁLKOZÓ ÉS VERSENY a Hévízi Városháza Dísztermében kerül megrendezésre. Egyesületünk ajándékcsomagokkal támogatta ezt a színvonalas kulturális eseményt. A zsűri tagjait és a résztvevő ifjú zenészeket is megajándékoztuk. A roll-up-unk, katalógusaink és térképeink is ki lettek helyezve a rendezvényen.

A tagdíjak kiszámlázását 2022-ben is online számla formájában oldottuk meg, az átutalással rendezett számlák nemcsak az adóügyi előírások miatt voltak szerencsések, hanem a járványügyi helyzet miatt is jó választásnak bizonyultak.

A heti, csütörtök délutáni, Tourinformban megtartott fogadóórák is elmaradtak, Kovács Angéla titkárunk telefonon és emailben állt tagjaink rendelkezésére.

Március 18-án kirándulást tettünk a Bakonyban. Először a Bakony fővárosának nevezett Zircre látogattunk, ahol a Ciszterci Apátság Látogató-központjában több órát is eltölthettünk a látnivalók között. Megnéztük idegenvezetéssel az 1732-ben épült Bazilikát, a középkori romkertet, az Egyháztörténeti Kiállítást, valamint a Műemlékkönyvtárat, mely 65.000 darab könyvet számláló gyűjteménnyel fogadott bennünket. A kiállítás során megismerkedhettünk a ciszterci gyűjtemény és rend történetével, illetve az európai hírű intarziás berendezésű nagyteremmel is. A könyvtár után Magyarország egyik legszebb barokk templomépítményét néztük meg, melyet maguk a ciszterci szerzetesek kezdtek építeni. A Királyterem 2021. augusztusában átadott három exkluzív szobát tartalmaz: királyi és apáti fogadó, illetve királyné-terem, ahol korabeli bútorzat, restaurált falfestés és pazar festmények idézik vissza a letűnt kor eleganciáját. A Királyteremmel együtt látogatható Vöröstorony 1847-re készült el, egyes feltételezések szerint kilátóként és csillagvizsgálóként is használhatták, utóbbiként valószínűleg csak a XIX. században. Nevét a toronyba felvezető csigalépcső 146 vörös márvány lépcsőfokáról kapta, mely 20 méteren keresztül kanyarogva visz fel a Zirci-völgyet mutató csodás panorámához. Az apátság meglátogatása után 12 00-kor közös ebéd volt a zirci Patkó Étteremben. Ebéd után Bakonybélbe utaztunk. Megtekintettük a Pannon Csillagdát, ahol átfogóan megismerhettük a minket körülvevő csillagokat, planetáriumában láthattunk egy filmet az Univerzumról, illetve egy távcsővel nézhettük meg közelebbről legfontosabb csillagunkat, a Napot. A csillagda állandó kiállítása a csillagászat és űrkutatás történetét mutatja be, 400 m²-es területen. Van itt meteorit simogató, Mars-rover, megnézhettük, hogyan néz ki egy szkafander ruha, valamint érintőképernyős űrutazáson is részt vehettünk.  A Pannon Csillagda az első és egyetlen Ultra HD felbontású digitális planetárium Közép-Európában! Egy 3D-mozifilmet is megtekintettünk, melynek címe: Mars útikalauz stopposoknak volt. Abakonybéli Szent Mauríciusz Monostortis meglátogattuk utunk során. Itt az építészeti és vallási értékei mellett gasztronómiai különlegességekkel is találkozhattunk, az itteni bencés szerzetesek ugyanis biokertjükben termesztett növényeikből lekvárt, teát, illetve söröket és likőröket is készítenek. Nagy felújításon esett át nemrég a monostor. Megtekinthettük a felújított barokk templomot is, az új kiállítóteret és vetítőtermet, a gyógynövényes ágyásokat és arborétumot, a gyógynövényszárító padlást és a látványműhelyeket is.

Ugyanezen a napon a HTE közgyűlést tartottak, melyen a kirándulás miatt nem tudtunk részt venni. Beadtunk egy tagdíj mérséklési kérelmet. Az egyesületünk eddig 4000 Ft / szállásadó tag tagdíjat fizetett a turisztikai egyesületnek egy évre. Ezt kértük módosítani a helyzetre való tekintettel 1000 Ft / szállásadó tagdíjra. A közgyűlés, vagyis a jelenlevő 22 tag nem szavazta meg a kérést.

2022.március 22. Helyszín: Keszthely, Amazon Ház. Kerékpárosbarát szolgáltatás – kerékpárosbarát szolgáltató című műhelymunkán vettünk részt. A programon való részvétel ingyenes, regisztrációhoz kötött volt. Ez volt a program: 10.30-11.00 érkezés 11.00-11.30 Kerékpáros turisztikai trendek, Pénzes Erzsébet, MAKETUSZ 11.30-12.00 Kerékpáros barát Szolgáltatói Hálózat, Coates Ádám, MAKETUSZ 12.00-12.30 BalatonBike365 honlap és applikáció bemutatása – Kulics Gábor, Nyugat-Balatoni Turisztikai Iroda 12.30-13.00 Szünet 13.00-14.30 Műhelymunka a résztvevők bevonásával Érkezéskor kávészüneti ellátást, a szünetben szendvicsebédet biztosítottak. A program a GINOP-7.1.9-17-2018-00031Aktív turisztikai hálózatok fejlesztése Tokaj-Hegyalján – Tokaj Kör kerékpáros útvonal megvalósításának I. üteme c. projektből került megrendezésre.

A Hévízi Szobakiadók Szövetsége éves, jutalékos partneri szerződéseit is ebben az időszakban hosszabbítottuk meg.

Szövetségünk szeretett volna segíteni az ukrán háború sújtotta területen élőknek, ezért felvettük a kapcsolatot a Református Egyház hévízi gyülekezetével. Konkrét segítséget most különböző méretű pelenkával és bébiételekkel tudtunk nyújtani 30 000 Forint értékben. Egy tagunk is hozzájárult felhívásunkra az adományozáshoz.

A Festetics kastély március 25-én 9:00 órakor tanulmányútra várta a marketing/sales illetve vendégkapcsolatokon dolgozó kollégákat. Egyesületünk 3 főt delegált az eseményre, mely a Helikon kastély 6 kiállításának bejárása volt, idegenvezetővel. Az programot 12:00 –kor ebéd zárta az Amazon-ház étteremben.

Április 6-án a júniusban induló dortmundi repülőgép járat kapcsán tartottak megbeszélést a polgármesteri hivatalban. Mi is részt vettünk ezen a találkozón azt is megvizsgáltuk, hogy a benne rejlő lehetőségeket hogyan tudnánk minél jobban kiaknázni.

Tárgyaltunk az együttműködésről Körmenden a Vasi Hegyhát – Rábamente Közhasznú Turisztikai Egyesülettel április 7-én és a győri Tourinform Iroda és látogatóközpont vezetőivel, munkatársaival is április 9-én.

Április 21-23-ig Keszthely ismét Helikoni Ünnepségeket rendezett. Tagjainknak lehetősége volt a résztvevők számára szállás ajánlatot adni, sok szállásadónál szálltak meg az ide érkező helikonos vendégek.

Április 22-én és 23-án Szolnokon rendeztek ismét Utazási Kiállítást a Hild téren. Meglepően nagy érdeklődést tapasztaltunk a kevésbé jó idő ellenére is Hévíz iránt. Egy faházban kaptunk helyet, melyet óriási felülnézeti Hévízi tó képpel díszítettünk, sok kiadványunk fogyott.

Április 29-én Zalaapátiban a Hévíz-Balaton Leader Egyesület HBB ülésén vettünk részt, itt 4 pályázatról született pozitív döntés ezen a napon.

Május 6-án egy fényképes bejelentést tettünk a keszthelyi HUSZ Kft-nek. Az új temetővel szembeni nagyon forgalmas helyen levő kerékpáros pihenő szemetes edénye megtelt, már mellé szórták a szemetet. Ezt az edényt is egyesületünk helyezte ki a kerékpárút mellé. Már másnap hajnalban összeszedték a szemetet és kiürítették a szemetes edényt.

Május 6-án és 7-én a kecskemétiHungarikum Napok kiállítás és vásár zajlott. A Hévíz Turisztikai Egyesülettel közösen vettünk részt ezen a rendezvényen, ahol sok katalógusunk és térképünk is fogyott, tehát sokan érdeklődtek a városunk nyújtotta turisztikai lehetőségek iránt.

Kiváló hírt, cikket osztottunk meg május elején hírlevélben tagjainkkal. Kértük, hogy minden tagtársunk értesítse vendégeit is a lehetőségről. Azt is megírtuk, hogy természetesen a Hévíz-Balaton Airport-ról is lehetséges az indulás, tehát felfedezhetjük mi is Dortmund és környéke látnivalóit! Így szólt maga a cikk: A Wizz Air menetrend szerinti járatot indít a Hévíz–Balaton Airport és Dortmund között. A Wizz Air június 16-ától menetrend szerinti járatot indít a Hévíz–Balaton Airport és Dortmund között, amitől a térségben – elsősorban Hévízen – a turizmus erősödését várják. A reptér – amelyet majd’ egy évtizeden át a fürdőváros működtetett, majd a közelmúltban átvette a Magyar Turisztikai Ügynökség – a hévízi turizmus fontos szereplője volt a pandémia kitöréséig, s a szakemberek reményei szerint a most induló járatok új lendületet adhatnak az egész Nyugat-Dunántúl idegenforgalmának. A Hévíz–Balaton Airport hetente kétszer fogad majd menetrend szerinti járatokat június 16-tól. A Wizz Air 186 személyes gépei Dortmundból indulnak Sármellékre. A 2010-es évek végén szezononként átlagosan 13–18 ezren fordultak meg a reptéren, de ez az utasszám a koronavírus-járvány miatt drasztikusan lecsökkent az elmúlt két évben. Papp Gábor polgármester arról beszélt: az új járat elindulása az utaztatók és a turizmus szervezőinek bizakodását jelzi. A június közepétől Dortmundból és környékéről érkező turisták többségének célállomása Hévíz, de a repülőjáratok nemcsak a fürdővárost, hanem az egész nyugat-magyarországi régió turistacélpontjait is kiszolgálják. A koronavírus okozta visszaesés után a szakemberek biztató jelnek tekintik a járatok indítását, azt remélve, hogy a következő időszakban több légitársaság is indít majd repülőgépeket Zalába.

Vezetőségi ülést tartottunk, melynek ideje: 2022. május 10. kedd, 17 00 volt.

Helyszíne: Vilmos Pince, Hévíz, Dombföldi út.

Napirendi pontok voltak:

1. HSZSZ őszi kirándulás Ötletek tárháza: https://www.volantourist.hu/hu/utazasok

2. HSZSZ bónok, bón elosztók

3. HTE tagdíj kérelem, tagság fenntartása (Pozitív döntés)

4. Partneri mappalapok, tófürdő

5. HSZSZ szolnoki és kecskeméti vásári tapasztalatok

6. Tagfelvétel

7. NEA és Leader pályázat

8. Egyéb (Boldog Békeidők Hévíze, Tófürdő Study Tour)

Május 12-én 17 órakor a Hévíz-Balaton-Zalai Dombhátak LEADER Egyesület közgyűlésén vettünk részt, melyet Hévízen, a Polgármesteri Hivatal dísztermében tartottak, 43 megjelent tag részvételével. A közgyűlés után lehetőség nyílt egy kötetlen beszélgetésre és helyi termékek kóstolására is, a tagok jóvoltából.

A tavaszi időszakban, május elején a ZALABIT Számítógépes Szolgáltató Bt, egyesületünk számítástechnikai partnere többször is javításokat, módosításokat végzett a heviz-relax.hu weboldalunkon, valamint az információs mappában található partnerek ajánlatait is frissítette, aktualizálta.

Tagjainknak a vezetőségi ülésen összeraktuk az új, aktuális mappalapokat az információs mappákba és ezt követően vittük házhoz szobaszám alapján. Mivel minden partnerünk azon túlmenően, hogy vendégeink számára kedvezményt biztosít, partnertagdíjat is fizet, - ezzel hozzájárul a költségvetésünkhöz- ezért jogos elvárás részükről, hogy minden mappába bekerüljenek a friss, vagy új mappalapjaik, ezzel is elősegítve, hogy a vendégek a szövetség tagjainak szálláshelyeit válasszák a kedvezményrendszernek köszönhetően. Nagy örömünkre a honlapunkon digitális formában is megtalálható a címoldalon az információs mappa aktuális változata. Sőt! Tagjaink a linket ki tudják helyezni saját weboldalukra, így vendégeik már az ideérkezésük előtt kiválaszthatják a szolgáltatásokból a nekik megfelelőket.

Május 18-án a Vonyarcvashegyi Turisztikai Egyesület turisztikai online marketing témájú műhelymunkát szervezett, melyen örömmel vettünk részt. A műhelymunka során szakemberek segítségével

- megvizsgáltuk, hogy turisztikai szolgáltatóként melyik közösségi média felületeket elengedhetetlen, érdemes és felesleges használni

- beszéltünk a jelenlegi és várható marketing trendekről és hogy mennyire érdemes követni azokat

- bemutattunk olyan eszközöket, amikkel növelhető a már meglévő online marketing tevékenység hatékonysága

- saját, a turizmusból hozott példákra, valamint a résztvevők kérdéseire, felvetéseire alapozva megfogalmaztunk fejlesztési javaslatokat.

Rendezvény helyszíne a Hotel Zenit Balaton volt.

Május 31-én 9 órakor megbeszélést tartottunk legfőbb partnerünk, a Hévízgyógyfürdő és Szent András Reumakórház gazdasági osztályán Dr. Holléné Dr. Mándó Zsuzsanna főigazgatóval, intézményvezetővel és Kiss Csaba koordinációs igazgatóval. A megbeszélés fő témája az volt, hogyan tudnánk kapcsolatunkat, együttműködésünket még jobbá tenni. Amire ígéretet kaptunk: Működő, tagjaink vendégei számára kedvezményes áron vásárolható kúra ajánlatokat állít össze az intézmény. A jól bevált tófürdő bón használatát kiterjesztjük a téli fürdő belépésre is. A TB-s kúra ajánlatokat külön-külön is népszerűsítjük még, ezáltal hosszú távú belföldi vendégeket generálva.

Június 7-én a hévízi Vilmos Pincében tartottunk megbeszélést a MOSZ tagszervezeteinek a vezetőivel a jövő kihívásairól, lehetséges megoldásokról.

2022. június 9. A Magánszállásadók Országos Szövetsége és a FATOSZ közös ülésén arról tárgyaltunk, hogy hogyan tud együtt dolgozni a MOSZ a FATOSZ szervezetével.

Ugyanezen a napon 18 órakor: A Magyar Turisztikai Ügynökség számára az értékesítési tevékenység fókuszban volt, első hévízi repülős küldőpiacunkon a Wizz Air Dortmund-Hévíz/Balaton járatnyitás kapcsán az aktivitások középpontjában jelen negyedévben Észak-Rajna-Vesztfália tartomány volt. Információs estét szerveztek utazási irodák részére a Balaton régióról – Dortmundban. A részvétel egyesületünk részéről katalógusokkal történt, köszönet érte a turisztikai Kft-nek. Az MTÜ-t Wirth Klára képviselte a rendezvényen, előadást tartott még Hévíz városa és Veszprém-Balaton 2023 képviselője.

Június 14-én Mórahalom adott otthont a MOSZ vezetőségi ülésének.

Június 24-én Budapesten az MTÜ-ben megtartott megbeszélésen vettünk részt.

Június 30-án és július 5-én ismét fogadóórát tartottunk délutánonként a Tourinform irodában.

A Hévíz-Balaton-Zalai Dombhátak LEADER Egyesület Helyi Bíráló Bizottságának Helyi Bíráló Bizottsági ülésén vettünk részt, mely 2022.07.07-én (csütörtök) 9:00 órakor a Zalaapáti Polgármesteri Hivatal Dísztermében (8741 Zalaapáti, Szent István tér 9.) került megrendezésre.

Július hónap közepén véglegesítettük a Rómába tervezett kirándulásunkat és a kedvezményre jogosító tófürdő bónokból is többször kellett utánrendelni a nagy nyári forgalom miatt.

Június 12-én Budapesten az MTÜ-ben megtartott megbeszélésen vettünk részt a MOSZ képviseletében.

Július 23-án Zalaegerszegen a Civil Házban a NEA pályázati elszámolással kapcsolatosan tárgyaltunk.

A FATOSZ és a MOSZ konzorciumi munkájával, rendszeres hírlevél küldésével és a szálláshely minősítés segítése kapcsán folytattunk megbeszélést.

Vezetőségi ülést tartottunk, melynek ideje: 2022. augusztus 2. kedd, 17 00 óra volt.

Helyszín: Gyöngyösi Betyár Csárda

Napirendi pontok voltak, melyeket tárgyaltunk:

1. HSZSZ őszi kirándulás Róma

2. HSZSZ honlap domainek, szálláshelyek csillagos besorolás szerinti feltüntetése

3. HTE tagság fenntartása, támogatás kérelem 2023

4. Reklám ajándékok

5. HSZSZ MOSZ FATOSZ

6. Tagfelvétel

7. NEA 150 000 elszámolás és Leader pályázat

8. Szezon tapasztalatok

9. Anyagi helyzetünk

10. Egyéb

A Hévízi Turisztikai Nonprofit Kft. taggyűlésére kaptunk meghívást, melynek időpontja 2022.08.29. (hétfő) 11.00, helyszíne: Hévíz Város Önkormányzat Polgármesteri Hivatal I. emeleti terme (8380 Hévíz, Kossuth Lajos utca 1.) volt. Féléves mérleg és eredmény kimutatás elfogadása, szerződések jóváhagyása, könyvvizsgálói szerződésmódosítás, Felügyelő Bizottsági tag választás, társasági szerződés módosítás és egyéb ügyek voltak a tárgyalt napirendi pontok.

Szeptembertől a kiváló együttműködésnek köszönhetően már tagjaink is megkapják rendszeresen a MOSZ és a Falusi és Agroturizmus Országos Szövetsége szakmai hírlevelét.

A Zalai Civil Életért Közhasznú Egyesület, mint a Zala Megyei Civil Közösségi Szolgáltató Központ címbirtokosa a zalai civil szervezetek tisztségviselőit, tagjait a „CIVIL INFO – NEA 2023” című országos tájékoztató rendezvény zalaegerszegi előadására hívta, amelyet a Miniszterelnökség Civil és Társadalmi Kapcsolatokért Felelős Helyettes Államtitkársága munkatársai tartottak. A rendezvényen került sor „AZ ÉV ZALA MEGYEI ADOMÁNYOZÓJA” díj átadására. A rendezvény időpontja: 2022. szeptember 7., szerda, 9:30–11:30 volt, a rendezvény helyszíne pedig a felújított Korona Szalon, (8900 Zalaegerszeg, Kazinczy tér 11. I. em.) volt. A rendezvény programja volt: Dr. Sifter Rózsa főispán, Zala Megyei Kormányhivatal – köszöntő; Vigh László miniszteri biztos, országgyűlési képviselő – köszöntő; Pácsonyi Imre alelnök, Zala Megyei Közgyűlés – köszöntő; Balaicz Zoltán polgármester, Zalaegerszeg Megyei Jogú Város – köszöntő; Szalay-Bobrovniczky Vince helyettes államtitkár, Miniszterelnökség Civil és Társadalmi Kapcsolatokért Felelős Helyettes Államtitkárság – előadást tartott a civil területet érintő aktualitásokról. „AZ ÉV ZALA MEGYEI ADOMÁNYOZÓJA 2022.” díj ünnepélyes átadója 22 díjazottal zajlott! Dr. Kecskés Péter főosztályvezető, Miniszterelnökség Civil Kapcsolatok és Társadalmi Konzultáció Főosztálya – tájékoztató a Nemzeti Együttműködési Alap (NEA) 2022. évi összevont, egyszerűsített és normatív pályázatainak, valamint a Magyar Falu Program Falusi Civil Alap és a Városi Civil Alap 2022. évi pályázatainak tapasztalatairól beszélt. Dr. Kisida Tamás jogi referens, Miniszterelnökség Civil Kapcsolatok és Társadalmi Konzultáció Főosztálya – a Helyettes Államtitkárság civil területet érintő szakmai programjai, eseményeiről tartott tájékoztatást. A program végén Furka Ágnes osztályvezető, Miniszterelnökség Civil Kapcsolatok és Társadalmi Konzultáció Főosztálya – tájékoztatta a résztvevőket a NEA 2023. évi összevont és egyszerűsített pályázatai kiírásairól.

Szeptember első felében a honlapunkkal és webes megjelenésünkkel kapcsolatosan eszközöltünk változtatásokat, vezetőségünk döntése alapján természetesen. Ennek értelmében kizárólag csak a [www.heviz-relax.hu](http://www.heviz-relax.hu) domain nevünk marad meg és az email címünk is változik a [heszosz@gmail.com](mailto:heszosz@gmail.com) elérhetőségre.

A Hévíz Turisztikai Egyesület, a Magyar Turisztikai Minősítő Testület és a Hévízi Szobakiadók Szövetségének partnerségében megvalósult 2022. szeptember 21.-én, szerdai napon egy Workshop, melyre sok szeretettel vártunk minden magán és egyéb szálláshely képviselőt, minden érdeklődőt. Helyszín: NaturMed Hotel Carbona,8380 Hévíz, Attila u. 1. volt. Ez volt a program:

8.30 Regisztráció, köszöntő a Hévíz Turisztikai Egyesület részéről

9.00 Előadás I. A HSZSZ aktuális tevékenységéről dióhéjban és a magánszállásokat érintő változásokról röviden Előadó: Lajkó Ferenc, HSZSZ elnök

9.30 Előadás II.Téma: Magán és egyéb szálláshelyek regisztrációja, minősítésének módja, lehetőségei, felmerülő gyakorlati tudnivalói Előadók: Henyecz Krisztina szakértő és Horváth István senior auditor MTMT

10.30 Kérdések

11.15. Kávészünet

11.30. Hévízi Szobakiadók Szövetségének megbeszélése, tapasztalatcsere

Október elején a következő feladatokat végeztük el: Honlapunkon a csillagos besorolással való elkülönítését kértük a webmesterünktől, mely a 2023-as évben lesz aktuális a kötelező minősítés indulása miatt. Itt a szállásoknak a csillagok szerinti, külön felviteli lehetőség elkészítése folyamatban van, a tagok majd az eddigiekhez hasonlóan (korona) a szerkesztő felületen tudják majd beállítani a csillagok számát.

Véglegesítettük és beadtuk a 2023-as NEA pályázatunkat. 4,48 M. Ft-ra pályáztunk. Ebből 1,2 M. Ft iroda bérleti díj, 0,48 M. Ft könyvelési díj, a fennmaradó összeg pedig az MTÜ nemzetközi vásárain való részvétel. Visszaigazolták, hogy pályázatunk megfelel minden formai előírásnak, vagyis érvényes, várjuk a döntést.

RÓMA, AZ ÖRÖK VÁROS volt 2022-es őszi kirándulásunk fő célpontja október 12-16-ig. Ez volt a program: 1. nap. Lendva-Maribor- Ljubljana- Trieszt- Mestre- Padova- Bologna- Firenze útvonalon ORVIETO-ba utaztunk. Felvonóval érkeztünk a tipikus „zebracsíkos” román kori dómhoz, ahol a Brizzo-kápolna világhírű freskóinak, melyet Michelangelo is alaposan tanulmányozott. A „Bolsenai csoda” misekendőjének megtekintése után rövid sétát tettünk a középkori hangulatú városban. Késő este érkeztünk a Római szállásra. 2. nap. Reggeli után a csoport felfedete az antik Rómát, a közel háromezer éves várost, amelynek története egy kicsit a világ történetét tükrözi. Az ókor, a kereszténység, a pápaság emlékei, a történelmi és művészeti alkotások, a festői terek, a parkok cédrusai, a ciprusos ligetek, a csobogó szökőkutak együtt egyedülálló hatást keltenek. A csoport aznap felkereste a San Pietro in Vincoli templomot /Michelangelo: Mózes szobra látható itt/. Majd a Colosseum, Forum Romanum, Capitolium domb, Piazza Venezia a Traianus diadaloszloppal és II.Viktor Emánuel emlékműve következett. Késő délután a Piazza Navona, Pantheon, a Trevi kút, a Spanyol Lépcső és a Santa Maria Maggiore bazilika kerültek megtekintésre. 3. nap: Reggeli után ismerkedtünk a Vatikánnal. Először a Szt. Péter tér és bazilika megtekintése következett a Magyarok kápolnájával a bazilika kriptájában. Délután a Vatikáni Múzeumokat néztük meg a híres Sixtusi kápolnával és Raffaello stanzáival. Késő délután a Szent Lépcsőt és a Lateráni bazilikát kereste fel a csoport. 4. nap. Reggeli után felkerestük a falakon kívüli Szent Pál bazilikát, majd a Katakombákhoz utaztunk, de bemenni nem tudtunk. Búcsút vettünk Rómától. Délután látogatást tettünk az Appenninek lejtőin fekvő, gyönyörű TIVOLIBA, amelynek legfőbb látványossága a reneszánsz stílusú Villa d’Este palota és főleg kertje 200-nál is több szökőkúttal, halastavakkal, kert alatti mesterséges barlangokkal. Már a császárok idejében népszerű városka, az egykori nyári rezidencia manapság az UNESCO világörökség része. Késő délután indultunk észak felé. Szállás és fakultatív vacsora Assisi közelében volt. 5. nap: Reggeli után Szent Ferenc nyomában jártunk ASSISI utcáin. A festői umbriai táj varázsa és az UNESCO világörökség részét képező óváros felejthetetlen élményt nyújtottak. Hazautazás rövid pihenőkkel a már ismertetett útvonalon történt. A késő éjszakai órákban érkeztünk Hévíz-Keszthelyre.

Október 15-16 - án megrendezésre került ismét a Gesztenye Fesztivál. Mi 6 kisebb ajándékcsomaggal támogattuk a régi partnerünk által szervezett rendezvényt. Reklámtáskáinkat, térképeinket, katalógusainkat nem csak a rendezvényen helyezték ki, hanem azt követően is. A rendezvényen a kulcstartó felmutatásával a következő kedvezmények voltak igénybe vehetőek: Kertészetben 10% kedvezmény a növények árából! A kötélpályán 10% kedvezmény! A Kalandpark büféjében 10% kedvezmény minden gesztenyés termékből!

Október 17-én részt vettünk a TDM elnökségi ülésén. Itt azt a jó hírt kaptuk, hogy 2023-as évre is már foglalhatóak a dortmundi járatok az idei évhez hasonlóan. Tervezik egy csehországi, Ostrawa-i járat beindítását is.

Október 20-23-ig a vezetőség döntése alapján részt vettünk a csehországi, brno-i utazási vásáron. Sokan keresték fel a kiállítást és érdeklődve vitték el az összes kivitt anyagot. Tófürdő árlistát és cseh invitatív anyagot is vittünk a térképeinken, katalógusainkon és reklám táskáinkon kívül. Nagyon mutatós volt a nagyméretű felülnézeti Hévíz kép. Sikeresnek ítélem a részvételt. Csak 2 nm-t fizettünk és 4 nm-t kaptunk, így ár-érték arányban is kiváló volt. Sok látogatót vonzott.

Soron következő vezetőségi ülésünket régi partnerünknél, a Hofbrau Étteremben tartottuk.

Ülés időpontja: 2022. november 22. 17 00 óra volt.

Napirendi pontok voltak:

1. Bál 2023 január 7. Belépő ár, tombola ár és db, tombola tárgyak

2. Brno, Róma tapasztalatok

3. Tag felvétel

4. Közös vacsora a vezetőség, a bon elosztók és Tourinform Iroda 2 munkatársával

5. Vezetőségnek köszönet

6. Egyéb

Szerettük volna megköszönni szövetségünkért végzett lelkiismeretes munkájukat vezetőségi tagjaink és bonelosztó tagtársainknak, ezért apró figyelmességként szeretettel hívtuk és vártuk őket egy évzáró közös vacsorára, egy kötetlen beszélgetésre. Helyszíne a Kocsi Csárda volt, időpontja pedig 2022. december 7. (szerda) 17:00 óra volt.

A Hévíz Turisztikai Egyesület által összehívott időközi elnökségi ülésen vettünk részt a Hotel Panoráma különtermében 2022. december 12. hétfőn 14.00 órakor.

Napirendi pontok voltak:

1.      Az Egyesület 2022. évre tervezett költségvetésének alakulása 2022. 11. hónapig

Előadó: Varga Katalin könyvelő, adótanácsadó-szakértő

2.     Beszámoló az 2022. január-november feladatainak megvalósulásáról.

Előadó: Miklós Beatrix

3.     Az Egyesület 2023 évi szakmai programtervezetének ismertetése

Előadó: Miklós Beatrix elnök

4.     Egyéb napirendi pont

Az ülés után kötetlen beszélgetés zajlott, majd 16.00 órától ünnepi korai vacsorát kóstoltunk az étteremben.

Hagyományosan mindig szoktunk így év vége felé közeledve a zalaszentgróti Koncz Dezső Intézmény hátrányos helyzetben levő gyermekeinek kis örömet okozni. Ebben az évben már nem csak csomagolt édességek felajánlását kértük, mint előző évben a járványügyi helyzet miatt, hanem játékokat is. Ezúton is köszönjük tagjaink önzetlen segítségét. Sok-sok ajándékot és édességet kaptak a gyermekek. Az ajándékokat személyesen adtuk át az intézmény vezetőjének, Czillingerné Antal Edinának december 17-én. Ő osztotta ki kolléganőivel az ott lakó, ott tanuló 60 gyermeknek.

A 2022-es évben tagdíjaink az előző évekhez hasonlóan továbbra sem változtak: 1-3 lakóegység esetén 5 000 Ft, 4-7 lakóegységnél 10 000 Ft, 8 és afeletti lakóegység esetén pedig 15 000 Ft az éves tagdíj. Partnereink tagdíjai sem változtak.

A tagdíj a [www.heviz-relax.hu](http://www.heviz-relax.hu) 4 nyelvű honlapunkon való megjelenési lehetőséget is magába foglalja.

Szeretném megköszönni itt is elnökségbeli tagtársaim és titkárunk, Kovács Angéla lelkiismeretes munkáját, melyet közösségünkért végeztek.

A Hévíz Turisztikai Egyesület elnökségi tagjaként, a Hévíz-Balaton Zalai Dombhátak HBB Tagjaként, a Magánszállásadók Országos Szövetsége elnök-helyetteseként is dolgoztam, dolgoztunk és a Hévíz Turisztikai Nonprofit Kft-ben is tisztességgel képviseltem, képviseltük szobakiadó tagjainkat.

Jó egészséget kívánok mindenkinek és egy sok vendéget hozó 2023-es évet!

Nagy tisztelettel, azzal a kéréssel fordulunk a Tisztelt Közgyűléshez, Polgármester Úrhoz, a Képviselőtestülethez és a Pénzügyi, Turisztikai és Városfejlesztési Bizottsághoz, hogy szövetségünk 2022. évi beszámolóját elfogadni szíveskedjenek.

Köszönöm a megtisztelő figyelmüket.

Lajkó Ferenc elnök

Hévíz, 2022. december 31.